Disposicions de caràcter general.
L'atenció educativa a l'alumnat amb necessitats educatives especials.
Identificació, avaluació i determinació de les necessitats educatives especials de l'alumnat.
Escolarització de l'alumnat amb necessitats educatives especials.
Procediment per a l'escolarització de l'alumnat amb necessitats educatives especials derivades de discapacitats psíquiques, motrius o sensorials.
Escolarització en centres ordinaris d'alumnat amb necessitats educatives especials.
Escolarització en unitats o centres d'educació especial d'alumnes amb necessitats educatives especials derivades de discapacitats.
Col·laboració entre els centres ordinaris i els centres d'educació especial.
Escolarització d'alumnes amb necessitats educatives especials derivades de sobredotació.
Alumnat amb necessitats educatives especials derivades de malalties que requereixin hospitalització o atenció educativa domiciliària.
Recursos personals dels centres docents.
Requisits mínims de les unitats i dels centres d'educació especial.
Requisits mínims i condicions per a l'autorització.
Titulacions del personal de les unitats d'educació especial en centres ordinaris i centres d'educació especial.
Condicions dels edificis escolars.
Nombre d'unitats i requisits de les instal·lacions escolars dels centres d'educació especial.
Nombre d'unitats i requisits de les instal·lacions escolars dels centres ordinaris amb unitats d'educació especial.
Nombre de llocs escolars dels centres d'educació especial i unitats d'educació especial en centres ordinaris.
Agrupament de l'alumnat en centres d'educació especial i unitats d'educació especial en centres ordinaris.
Aplicació als centres docents privats no sostinguts amb fons públics.
Nombre de llocs de treball de les unitats i centres d'educació especial.
Realització d'activitats específiques de caràcter complementari de l'educació secundària obligatòria, adreçades a l'alumnat amb necessitats educatives especials derivades de la inadaptació al medi escolar.
Disposició Transitòria Primera - Disposició Transitòria Cinquena
Requisits de les instal·lacions escolars dels centres d'educació especial.
Accessibilitat dels centres i unitats d'educació especial.
Les orientacions i els criteris d'actuació del Departament d'Ensenyament pel que fa a l'educació especial s'han fonamentat, des de l'assumpció de competències en matèria d'ensenyament per la Generalitat de Catalunya, en els principis de normalització i sectorització dels serveis, d'integració escolar i de personalització de la resposta educativa.
Aquests principis van ser assumits per la Llei 13/1982, de 7 d'abril, d'integració social dels minusvàlids.
Així mateix, el Decret 117/1984, de 17 d'abril, d'ordenació de l'educació especial per a la seva integració dins del sistema educatiu ordinari, va establir un marc normatiu basat en els esmentats principis, que ha estat el referent bàsic de totes les actuacions dutes a terme a Catalunya en relació amb l'atenció educativa a l'alumnat amb necessitats educatives especials.
Posteriorment la Llei orgànica 1/1990, de 3 d'octubre, d'ordenació general del sistema educatiu, va recollir també els esmentats principis, establint que l'atenció a aquest alumnat es regirà pels principis de normalització i d'integració escolar i que el sistema educatiu disposarà dels recursos necessaris perquè l'alumnat amb necessitats educatives especials tingui una resposta educativa encaminada a assolir, dintre del mateix sistema, els objectius establerts amb caràcter general per a tots els alumnes.
La Llei orgànica 9/1995, de 20 de novembre, de la participació, l'avaluació i el govern dels centres docents, afirma que s'entén que l'alumnat amb necessitats educatives especials és aquell que requereix, durant un període de la seva escolarització o al llarg de la mateixa, determinats suports i atencions educatives específiques pel fet de tenir discapacitats motrius, psíquiques o sensorials, per manifestar trastorns greus de conducta o per trobar-se en situacions socials o culturals desfavorides.
Així mateix, la Llei estableix que les Administracions educatives garantiran l'escolarització de l'alumnat amb necessitats educatives especials en els centres sostinguts amb fons públics, mantenint en tot cas una distribució equilibrada dels alumnes, tot considerant-ne el nombre i les seves especials circumstàncies.
La valoració positiva de les actuacions desenvolupades a partir del Decret 117/1984, ha anat consolidant les opcions integradores que han permès avançar en l'adequació de la resposta a les necessitats educatives especials de la majoria d'aquest alumnat en els centres docents ordinaris, en el marc d'una escola comprensiva, oberta a la diversitat i a les necessitats especials de tot l'alumnat.
Igualment, cal fer una valoració positiva de la funció realitzada pels centres d'educació especial que tal com preveia l'esmentat Decret i preveu la Llei orgànica 1/1990, de 3 d'octubre, fan possible l'atenció educativa de l'alumnat amb necessitats educatives especials derivades de condicions personals de discapacitat que no poden ser ateses en els centres docents ordinaris.
Des de la publicació del Decret 117/84, de 17 d'abril, s'han produït canvis que tenen una notable incidència en l'atenció educativa a l'alumnat amb necessitats educatives especials derivades de discapacitats; per exemple, ha canviat l'estructura de les etapes del sistema educatiu i el període d'escolaritat obligatòria, i s'ha implantat i desenvolupat un nou currículum, les característiques del qual, ofereixen la possibilitat d'adaptacions constants a les necessitats especials de l'alumnat.
D'altra banda, l'experiència desenvolupada en el procés d'integració escolar permet identificar alguns aspectes que requereixen una nova definició més ajustada a les noves realitats; per exemple, resulta necessari actualitzar els criteris i procediments per a realitzar l'avaluació psicopedagògica de les necessitats educatives especials des d'una visió interactiva del procés d'ensenyament i aprenentatge.
Així mateix, l'anàlisi de la realitat aconsella l'establiment de noves formes de col·laboració entre els centres ordinaris i els centres d'educació especial, que garanteixin la continuïtat de les respectives actuacions com a part integrant d'un únic sistema educatiu.
Pel que fa als requisits mínims que han de reunir els centres d'educació especial, la disposició addicional tercera del Reial decret 1004/1991, de 14 de juny, permet que les administracions educatives competents adaptin el que disposa l'esmentat text legal als centres docents dedicats específicament a educació especial, per a l'alumnat les necessitats educatives del qual no puguin ser ateses en un centre docent ordinari.
D'altra banda, l'experiència indica la necessitat de consolidar els plantejaments desenvolupats pel que fa a la planificació i l'organització de l'atenció educativa a l'alumnat amb necessitats educatives especials derivades de sobredotació o de malalties que requereixen hospitalització o atenció educativa domiciliària.
El present Decret, doncs, actualitza la regulació de l'atenció educativa a l'alumnat amb necessitats educatives especials, temporals o permanents, l'origen de les quals pot atribuir-se fonamentalment a condicions personals de discapacitat psíquica, motriu o sensorial, de sobredotació, o a la història educativa i escolar dels alumnes.
Així mateix, actualitza els requisits mínims de les unitats d'educació especial en centres ordinaris i dels centres d'educació especial.
La regulació d'aquests aspectes es fonamenta en els principis i la normativa anteriorment citats, i té en consideració les directrius i recomanacions formulades en la Conferència Mundial sobre necessitats educatives especials celebrada a Salamanca el juny de 1994.
En virtut de l'exposat, a proposta del conseller d'Ensenyament, d'acord amb el dictamen del Consell Escolar de Catalunya, vist l'informe favorable de la Comissió de Govern Local, realitzats els tràmits sindicals, d'acord amb el dictamen de la Comissió Jurídica Assessora, de la Comissió Interdepartamental per a la coordinació d'actuacions de l'Administració de la Generalitat adreçades als infants i adolescents amb disminucions i amb la deliberació prèvia del Govern,
12.1 Les unitats i els centres d'educació especial hauran de reunir els requisits mínims, pel que fa a les instal·lacions docents i esportives, a la titulació acadèmica del seu personal i al nombre de llocs escolars, que s'estableixen en el present Decret.
12.2 L'obertura i el funcionament d'aquestes unitats i centres, quan siguin de titularitat privada, se sotmetrà al principi d'autorització administrativa, la qual es concedirà sempre que reuneixin els requisits mínims que s'estableixen en aquest Decret i en l'altra normativa d'aplicació.
13.1 El personal de les unitats d'educació especial en centres ordinaris i centres d'educació especial disposarà de les següents titulacions acadèmiques, segons els llocs a ocupar:
a) A les unitats d'educació especial en centres ordinaris i centres d'educació especial del Departament d'Ensenyament les places dels cossos del funcionariat docent seran ocupades d'acord amb els requisits de cos i d'especialitat establerts a la pròpia normativa.
b) En les unitats d'educació especial en centres ordinaris i centres d'educació especial, la titularitat dels quals no correspon al Departament d'Ensenyament, els llocs de treball de mestre especialitzat en pedagogia terapèutica i mestre especialitzat en audició i llenguatge seran ocupats per personal que disposi de les titulacions que per a cada cas estableix la normativa vigent.
Pel que fa als llocs de treball de psicologia/pedagogia seran ocupats per persones que disposin de la llicenciatura en psicologia, en pedagogia, en psicopedagogia, ciències de l'educació o altres titulacions oficials equivalents.
c) Pel que fa a la resta dels llocs de treball previstos, seran exigibles els requisits de titulació que determini la normativa vigent.
13.2 En els centres que ofereixin programes adaptats de garantia social o de formació per a la transició a la vida adulta, podrà desenvolupar funcions docents el professorat de determinades àrees o matèries de formació professional amb les titulacions requerides a l'article 33.1 de la Llei orgànica 1/1990, de 3 d'octubre, d'ordenació general del sistema educatiu i a l'altra normativa d'aplicació.
14.1 Els centres d'educació especial es situaran en edificis independents, destinats exclusivament a ús escolar amb accés independent des de l'exterior.
Les unitats d'educació especial s'ubicaran en els edificis dels centres docents ordinaris corresponents, als quals estaran integrades a tots els efectes.
14.2 Aquests centres i les unitats d'educació especial dels centres docents ordinaris hauran de reunir les condicions higièniques, acústiques, d'habitabilitat i de seguretat que s'assenyalen a la legislació vigent, a més a més dels requisits mínims que s'estableixen en aquest Decret.
14.3 Aquests centres i unitats hauran de disposar, d'unes condicions arquitectòniques que possibilitin l'accés i la utilització a l'alumnat amb dèficits de motilitat, d'acord amb la normativa aplicable.
15.1 Els centres d'educació especial disposaran, com a mínim, de cinc unitats i hauran de tenir les següents instal·lacions i condicions materials:
a) Una aula per unitat, de 4 metres quadrats per lloc escolar i 32 metres quadrats com a mínim, dotada d'una pica amb aigua corrent.
b) Un espai per a l'organització flexible dels grups, per cada cinc unitats o fracció, de 16 metres quadrats, com a mínim.
c) Una sala d'usos polivalents preparada també per a funcions de rehabilitació fisioterapèutica, de 60 metres quadrats, com a mínim.
També disposaran d'un magatzem i un vestidor.
d) Dues sales per a atencions de caràcter individual.
e) Serveis higiènico-sanitaris en número adequat a la capacitat del centre, tant per a l'alumnat com per al professorat.
Disposaran també, com a mínim, d'un bany complet adaptat, amb banyera o dutxa accessible a cadira de rodes, tassa, bidet, lavabo i taulell adequat per al canvi de roba.
La banyera serà accessible des dels dos costats més llargs i adaptada per a la cadira de rodes.
En les unitats destinades a atendre alumnat d'edat corresponent al segon cicle d'educació infantil, el servei higiènico-sanitari serà contigu a l'aula, amb accés directe des d'aquesta i dotat de vidres de manera que des de l'aula es vegi el bany i viceversa.
f) Un pati d'esbarjo amb una superfície mínima de 720 metres quadrats.
h) Un espai per direcció i administració.
i) Una sala per al professorat, amb dotació de biblioteca, adequada a la capacitat del centre i de, com a mínim, 30 metres quadrats.
j) Un menjador de 2 metres quadrats per lloc escolar i 40 metres quadrats com a mínim, que disposarà d'office i rebost d'almenys 20 metres quadrats i servei higiènico-sanitari i vestuari per al personal de cuina i menjador.
k) Espai adequat per a les reunions de les associacions de pares i mares d'alumnes en els centres sostinguts amb fons públics.
15.2 Els centres que ofereixin programes adaptats de garantia social, disposaran d'espais de taller de 4 metres quadrats per alumne i 48 metres quadrats com a mínim.
16.1 Els centres docents ordinaris disposaran, com a màxim, de tres unitats d'educació especial; en ocasió de dur-se a terme un programa experimental en un centre es podrà modificar aquesta limitació durant el període d'experimentació.
16.2 Aquestes unitats d'educació especial gaudiran a més de les instal·lacions i espais d'ús comú dels que disposa el centre on estan ubicades.
17.1 El nombre de llocs escolars dels centres d'educació especial i de les unitats d'educació especial en centres ordinaris es fixarà a les corresponents resolucions per les que s'autoritzi la seva obertura, tenint present el que s'estableix als articles 15 i 16 d'aquest Decret i un màxim de 8 alumnes per unitat escolar.
Quan es realitzin agrupaments derivats de les fórmules d'atenció contemplades a l'article 6.5 d'aquest Decret, el màxim d'alumnes serà de 12 per grup escolar.
17.2 S'entendrà per nombre de llocs escolars el nombre màxim d'alumnes que una unitat d'educació especial en centres ordinaris o un centre d'educació especial, segons sigui el cas, pot atendre simultàniament, de forma que es garanteixin les condicions de qualitat exigibles per a la impartició de l'ensenyament.
18.1 Els centres d'educació especial i unitats d'educació especial en centres ordinaris agruparan l'alumnat atenent la seva edat i les seves capacitats i necessitats per assolir els objectius del currículum escolar.
Els grups resultants tindran, en els centres sostinguts amb fons públics, un màxim de 8 alumnes i un mínim de 3 alumnes.
Dos grups d'alumnes podran compartir la mateixa unitat escolar sempre que el seu nombre total no superi el màxim de 8 alumnes.
18.2 Als efectes de determinació de llocs de treball finançables amb recursos públics, el nombre màxim de grups resultant serà l'equivalent a considerar que el centre té un grup per cada 6 alumnes, incloent com a grup, en el seu cas, la possible fracció que es produeixi, a partir de 3 alumnes.
Excepcionalment, aquestes proporcions podran ser modificades prèvia autorització de les direccions generals competents.
18.3 El nombre màxim d'unitats escolars en funcionament als efectes de finançament amb recursos públics serà igual o inferior al nombre de grups, no superant en el cas dels centres privats concertats el nombre d'unitats autoritzades.